گەورەدزیی ئۆتۆمۆبیل ٣

گەورەدزیی ئۆتۆمۆبیل ٣ () یارییەکی ئەکشن-سەرکێشییە لە ساڵی ٢٠٠١ کە لەلایەن کۆمپانیای دی ئێم ئەی دیزاین پەرەی پێدراوە و لەلایەن کۆمپانیای ڕۆکستار گەیمز بڵاوکراوەتەوە. سێیەم یاری سەرەکییە لە زنجیرەی گەورەدزیی ئۆتۆمۆبیل، دوای گەورەدزیی ئۆتۆمۆبیل ٢ لە ساڵی ١٩٩٩، و بە گشتی قیستی پێنجەمە. چیرۆکەکە لەناو شارێکی ئازادی خەیاڵیدا جێگیرکراوە (بە شێوەیەک لەسەر بنەمای شاری نیویۆرکە)، چیرۆکەکە بەدوای کلۆددا دەگەڕێت، پاڵەوانێکی بێدەنگە کە دوای ئەوەی لە کاتی دزیکردندا لەلایەن خۆشەویستەکەیەوە خیانەتی لێدەکرێت و وەک مردووەیەک بەجێدەھێڵدرێت، دەست دەکات بە گەڕان بەدوای تۆڵەسەندنەوە کە دەبێتە ھۆی ئەوەی تێکەڵ بە جیھانێکی تاوان و ماددە ھۆشبەرەکان و شەڕی باندەکان و گەندەڵی بێت. یارییەکە لە ڕوانگەی کەسی سێیەمەوە ئەنجام دەدرێت و جیھانەکەی بە پێ یان بە ئۆتۆمبێل دەڕوات. دیزاینی جیھانی کراوەی ڕێگە بە یاریزانەکان دەدات بە ئازادی لە شاری لیبرتی سیتیدا بگەڕێن، کە لە سێ ناوچەی سەرەکی پێکھاتووە.

گەشەپێدان لە نێوان دی ئێم ئەی دیزاین کە بنکەکەی لە ئێدینبەرایە و ڕۆکستار کە بنکەکەی لە شاری نیویۆرکە ھاوبەش بوو. زۆربەی پەرەسەندنەکان بریتی بوون لە گۆڕینی توخمە بەناوبانگەکانی زنجیرەی گەورەدزیی ئۆتۆمۆبیل بۆ جیھانێکی تەواو سێ ڕەھەندی بۆ یەکەمجار. یارییەکە دوای ھێرشەکانی ١١ی ئەیلوول دواکەوت بۆ ئەوەی تیپەکە بتوانێت ئاماژەکان و شێوازی یارییەکە بگۆڕێت کە بە نەگونجاو دادەنرێت. گەورەدزیی ئۆتۆمۆبیل ٣ لە تشرینی یەکەمی ٢٠٠١ بۆ پلەیستەیشن ٢ و لە مانگی ئایاری ٢٠٠٢ بۆ ویندۆز و لە تشرینی دووەمی ٢٠٠٣ بۆ ئێکس بۆکس بڵاوکرایەوە. 

گەورەدزیی ئۆتۆمۆبیل ٣ ستایشی ڕەخنەگرانی وەرگرت، بە تایبەتی ستایشی چەمک و شێوازی یارییەکەی کرا؛ بەڵام مشتومڕێکی زۆری بەدوای خۆیدا ھێنا، ڕەخنەکانیش ئاراستەی وێناکردنی توندوتیژی کرا. بووە پڕفرۆشترین یاری ڤیدیۆیی ساڵی ٢٠٠١، و زیاتر لە ١٤٫٥ ملیۆن کۆپی تا مانگی ئازاری ٢٠٠٨ لێ فرۆشرا. لەلایەن زۆرێک لە ڕەخنەگرانەوە بە یەکێک لە گرنگترین ناونیشانەکانی نەوەی شەشەمی یارییە ڤیدیۆیییەکان و یارییەکی گرینگ لە چەمکی جیھانی کراوەدا دادەنرێت، زۆرجار لە ڕیزبەندی گەورەترین یارییە ڤیدیۆیییەکاندایە. چەندین خەڵاتی کۆتایی ساڵی بەدەستھێنا، لەنێویاندا خەڵاتی یاری ساڵ لە چەندین بڵاوکراوەی یاریکردن.

لە دوای بڵاوبوونەوەیەوە دەروازەی بۆ چەندین پلاتفۆرمی یاریکردنی جیاواز وەرگرتووە. وەشانێکی پێشکەوتووی یارییەکە لە ساڵی ٢٠١١ لەسەر پلاتفۆرمی مۆبایل بڵاوکرایەوە بۆ یادی دەیەمین ساڵیادی یارییەکە، وەشانێکی باشترکراوی دیکە بۆ بیستەمین ساڵیادی یارییەکە لە ساڵی ٢٠٢١دا بڵاوکرایەوە. دوای یارییەکە لە ساڵی ٢٠٠٢دا گەورەدزیی ئۆتۆمۆبیل: ڤایس ستی ھاتە ئاراوە، لەکاتێکدا دوو پێشبڕکێی یارییەکە بە ناوەکانی گەورەدزیی ئۆتۆمۆبیل: ئەدڤانس و گەورەدزیی ئۆتۆمۆبیل: ڵایبێرتی ستی ستۆریس لە ساڵانی ٢٠٠٤ و ٢٠٠٥ بە ڕێککەوت بڵاوکرانەوە.

 یاریکردن 
یاری گەورەدزیی ئۆتۆمۆبیل ٣ یارییەکی ئەکشن-سەرکێشییە کە لە ڕوانگەی کەسی سێیەمەوە ئەنجام دەدرێت. یاریزانان ئەرکەکان تەواو دەکەن- بۆ ئەوەی لە چیرۆکەکەدا پێشبکەون. دەکرێت لە یەک کاتدا چەندین ئەرک بەردەست بێت، چونکە ھەندێک ئەرک پێویستە یاریزانەکان چاوەڕێی ڕێنمایی یان ڕووداوی زیاتر بکەن. لە دەرەوەی ئەرکەکان، یاریزانەکان دەتوانن بە ئازادی لە جیھانی کراوەی یارییەکەدا بگەڕێن، و توانای تەواوکردنی ئەرکە لاوەکییە ھەڵبژێردراوەکانیان ھەیە. لیبرتی سیتی لە سێ ناوچەی شارەوانی پێکھاتووە: پۆرتلاند، دوورگەی ستونتۆن و شۆرساید ڤەیل.

 سەرچاوەکان 



پۆل:کایەکانی ئێکس بۆکس
پۆل:یارییەکانی ویندۆز
پۆل:کایە ڤیدیۆیییەکان بە پشتگیریی دەنگی تایبەت
پۆل:یارییە ڤیدیۆییەکان کە لە بەریتانیا پەرەیان پێدراوە
پۆل:کایەکانی تەیک توو ئینتەرەکتیڤ
پۆل:کایە ڤیدیۆیییە تاک-یاریزانەکان
پۆل:یارییەکانی تۆڕی پلەیستەیشن
پۆل:گەمەکانی پلەیستەیشن ٢
پۆل:ناکۆکییە ناشریینەکان لە یارییە ڤیدیۆییەکان
پۆل:کایەکانی مەک ئۆئێس
پۆل:یارییەکانی ئای ئۆ ئێس
پۆل:جی تی ئەی
پۆل:وێناکردنی چاندی مافیاکان
پۆل:یارییەکانی ئەندرۆید
پۆل:کایە ڤیدیۆییەکانی ٢٠٠١
پۆل:کایەکانی ئەکشن-سەرکێشی
پۆل:کایە ڤیدیۆیییە سانسۆرکراوەکان
پۆل:براوەکانی خەڵاتی هەڵبژاردەی پەرەپێدەرانی کایە بۆ کایەی ساڵ
پۆل:براوەکانی خەڵاتی گۆڵدن جۆیستیک بۆ کایەی ساڵ
پۆل:براوەکانی خەڵاتی گۆڵدن جۆیستیک
پۆل:کایە ڤیدیۆیییە جیھان کراوەکان
پۆل:کایە ڤیدیۆیییەکان کە لە ویلایەتە یەکگرتووەکانی ئەمریکا داندراون
پۆل:ھۆڵی ناودارانی کایەب ڤیدیۆییی جیھانی